Eye Serum - Superfooods
Home / Shop / Schoonheid / Eye Serum
Perfecting Lotion Anti-Aging Cream
Je bekijkt nu: Eye Serum €59,00 incl. BTW 'Enige monopolie-kapitaal is sleg,' sê Mthethwa | Netwerk24
'Enige monopolie-kapitaal is sleg,' sê Mthethwa
Deur Sarel Van Der Walt 03 Julie 2017 18:25
Nathi Mthethwa, voorsitter van die ANC se politieke opleidingkomitee. Foto: Deaan Vivier
Dit is verkeerd om te sê witmonopolie-kapitaal bestaan nie, het Nathi Mthethwa, voorsitter van die ANC se politieke opleidingskomitee, Maandag gesê.
Witmonopolie-kapitaal beheer alle sektore van die ekonomie, van die finansiële tot die konstruksiesektor, het Mthethwa op ’n mediakonferensie by die ANC se beleidskonferensie in Johannesburg gesê.
Pogings moet volgens hom aangewend word om dié kapitaal se houvas op die ekonomie te ontwortel.
Dié verskynsel moet gesien word teen die agtergrond van die land se koloniale verlede, maar dit moet nie met swartmonopolie-kapitaal vervang word nie, sê Mthethwa.
Enige monopolie-kapitaal is sleg.
Hy het gepraat nadat die party se kommissie oor taktiek en strategie die vorige twee dae oor ’n verskeidenheid sake op die konferensie vergader het. Dit het die stand van die internasionale politiek ingesluit.
Suid-Afrika het rasseonderdrukking oorwin, maar politieke vryheid beteken niks sonder ekonomiese vryheid nie, sê Mthethwa.
“Ons het nou die punt bereik waar ons (die ANC) op ekonomiese vryheid fokus. Ons houding oor monopolie-kapitaal sal nie verander nie. Dit is samewerking en mededinging.”
Meer oor: Anc | Nathi Mthethwa
ANC: beleidsindaba in ’n neutedop
ANC wil leiers nou anders kies
ANC wil bande met veterane herstel
ANC-kongres: politiek agter die heining